* Παππού πώς πέρασες τα παιδικά σου χρόνια;
* Ήταν πολύ δύσκολα χρόνια, με πολλές στερήσεις.
* Τι έτρωγες για πρωινό;
* Συνήθως τραχανά ή γάλα.

Πόσες ώρες πήγαινες σχολείο και τι έτρωγες για κολατσιό;

* Πέντε ώρες και χωρίς κολατσιό.
* Τα μεσημέρια τι έτρωγες συνήθως;
* Πατάτα βραστή, αυγό βραστό ή ελιές με ψωμί.
* Κρέας έτρωγες; Πόσες φορές την εβδομάδα;
* Κρέας έτρωγα μόνο τις μεγάλες γιορτές, το Πάσχα και τα Χριστούγεννα, ενώ ποτέ την εβδομάδα.
* Πού μαγειρέυατε; Τι σκεύη είχατε;
* Μαγείρευε η μάνα στο μαγειριό. Άναβε φωτιά με ξύλα και κρέμαγε επάνω τον τέντζερη.
* Τι απογευματινό έτρωγες;
* Το απόγευμα δεν είχα τίποτε για φαγητό.
* Τι φρούτα έτρωγες;
* Φρούτα της εποχής και από τα δικά μας δέντρα: κυδώνια, κορόμηλα, σταφύλια, σύκα.
* Το βράδυ τι έτρωγες συνήθως;
* Το βράδυ τρώγαμε κανονικό φαγητό: ρύζι, μακαρόνια, πατάτες, λάχανα, πίτες κ.ά.
* Πείνασες ποτέ;
* Ορισμένες φορές δεν είχαμε ούτε φαγητό ούτε ψωμί.
* Αναψυκτικά είχατε;
* Αναψυκτικά υπήρχαν, αλλά δεν είχα χρήματα για να αγοράσω.

 Παππού σε ευχαριστώ πολύ.

 Σπύρος Μπ.